Ego Hugo de Gieio, decanus Vendopere, notum facio quod in nostra presentia constitutus, Thomas domicellus, filius domine Margarete, relicte domini Guillelmi de Buxeuil, militis, laudavit et approbavit divisionem sive partitionem illam quam dominus Thomas, avunculus ejus, et fratres de Moris, ad invicem jampridem fecerant super nemore quod est medium inter Moras et Buxeuil. Item sciendum quod si quid juris in illa parte que supradictis fratribus pro parte sua devenit, habebat, vel habere poterat, totum quictavit supradictis fratribus, et in eleemosynam eis contulit, et etiam ipsos investivit. Actum anno Domini MºCCºXXXºVIIIº.